ᱯᱩᱱᱮ

ᱯᱩᱱᱮ (ᱢᱟᱨᱟᱴᱷᱤ ᱟᱲᱟᱝ: ᱯᱩᱬᱮ [puɳe]; English: ᱯᱩᱱᱮ/ˈpuːnə/; ᱟᱨᱦᱚ ᱑᱙᱗᱘ ᱥᱮᱨᱢᱟ ᱦᱟᱹᱵᱤᱡ ᱫᱚ ᱠᱚ ᱢᱮᱛᱟᱣᱟᱜ ᱠᱟᱱ ᱛᱟᱦᱮᱸᱱᱟ ᱯᱩᱱᱟ) ᱫᱚ ᱥᱤᱧᱚᱛ ᱨᱮᱭᱟᱜ ᱢᱚᱦᱟᱨᱟᱥᱴᱨᱚ ᱯᱚᱱᱚᱛ ᱨᱮᱭᱟᱜ ᱢᱩᱢᱵᱟᱭ ᱛᱟᱭᱚᱢ ᱫᱚᱥᱟᱨ ᱢᱟᱨᱟᱝ ᱱᱟᱝᱜᱽᱨᱟᱦᱟ ᱠᱟᱱᱟ ᱾ ᱱᱚᱣᱟ ᱱᱟᱝᱜᱽᱨᱟᱦᱟ ᱫᱚ ᱫᱤᱥᱚᱢ ᱨᱮᱭᱟᱜ ᱟᱨᱮ ᱜᱚᱴᱟᱝ ᱢᱟᱨᱟᱝ ᱱᱟᱝᱜᱽᱨᱟᱦᱟ ᱠᱚ ᱢᱩᱫᱽ ᱨᱮ ᱢᱤᱫᱴᱟᱹᱝ ᱠᱟᱱᱟ, ᱱᱚᱣᱟ ᱱᱟᱝᱜᱽᱨᱟᱦᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱫᱚ ᱦᱩᱭᱩᱜ ᱠᱟᱱᱟ: ᱓.᱑᱓ ᱱᱤᱡᱩᱛ ᱾ 

ᱱᱚᱣᱟ ᱱᱟᱝᱜᱽᱨᱟᱦᱟ ᱫᱚ ᱢᱚᱦᱟᱨᱟᱥᱴᱨᱚ ᱨᱮ ᱞᱮᱠᱼᱟᱪᱟᱨ ᱨᱮᱭᱟᱜ ᱨᱟᱡᱽ ᱜᱟᱲ ᱠᱚ ᱢᱮᱛᱟᱣᱟᱜᱼᱟ ᱾Kanhere, G.K., 1993. Planning for the Pune Region. Architecture Plus Design, 10(6), p.60.Joshi, S.R., 1996. Mass media and cultural identity: Issues of ethnic co‐existence in India. Asian Journal of Communication, 6(1), pp.124–139. ᱱᱚᱣᱟ ᱫᱚ ᱟᱨᱦᱚᱸ ᱥᱟᱢᱟᱝ ᱨᱮᱭᱟᱜ ᱚᱠᱥᱯᱷᱚᱨᱰ  "Oxford of the East" ᱦᱚᱸᱠᱚ ᱢᱮᱛᱟᱣᱟᱜ ᱜᱮᱭᱟ, ᱪᱮᱫᱟᱜ ᱥᱮ ᱟᱹᱰᱤ ᱟᱭᱢᱟ ᱥᱮᱪᱮᱫ ᱵᱤᱨᱫᱟᱹᱜᱟᱲ ᱠᱚ ᱢᱮᱱᱟᱜᱼᱟ ᱾ᱱᱚᱣᱟ ᱱᱟᱝᱜᱽᱨᱟᱦᱟ ᱫᱚ ᱯᱟᱨᱚᱢᱮᱱ ᱜᱮ ᱥᱮᱨᱢᱟ ᱨᱮ ᱥᱮᱪᱮᱫ ᱱᱟᱝᱜᱽᱨᱟᱦᱟ ᱦᱚ ᱞᱮᱠᱷᱟᱭᱮᱫ ᱠᱟᱱᱟ, ᱪᱮᱫᱟᱜ ᱥᱮ ᱯᱩᱱᱮ ᱱᱟᱝᱜᱽᱨᱟᱦᱟ ᱨᱮ ᱵᱟᱨᱟ-ᱵᱟᱹᱨᱤ ᱠᱷᱚᱱ ᱦᱚ ᱵᱟᱹᱲᱛᱤ ᱟᱪᱮᱛ-ᱟᱪᱮᱛᱟᱱᱤ ᱠᱚ ᱫᱚ ᱡᱮᱜᱮᱛ ᱡᱟᱠᱟᱛ ᱠᱷᱚᱱ ᱠᱚ ᱦᱤᱡᱩᱜ ᱠᱟᱱᱟ, ᱥᱮᱪᱮᱫᱚᱜ ᱞᱟᱹᱜᱤᱫ᱾ ᱯᱩᱱᱮ ᱨᱮᱭᱟᱜ ᱟᱭᱢᱟ ᱵᱤᱨᱫᱟᱹᱜᱟᱲ ᱠᱚ ᱨᱮ ᱟᱪᱮᱛ ᱟᱪᱮᱛᱟᱱᱤ ᱤᱭᱩᱨᱚᱯ ᱨᱮᱭᱟᱜ ᱟᱭᱢᱟ ᱵᱤᱨᱫᱟᱹᱜᱟᱲ ᱥᱟᱶ ᱵᱚᱫᱚᱞ ᱠᱟᱹᱢᱤ ᱦᱚᱨᱟ ᱠᱚ ᱦᱟᱛᱟᱣ ᱮᱫᱟ ᱾

ᱧᱩᱛᱩᱢ ᱩᱱᱩᱨᱩᱢ
ᱯᱩᱱᱮ ᱨᱮᱭᱟᱜ ᱧᱩᱛᱩᱢ ᱯᱟᱹᱦᱤᱞ ᱩᱛᱟᱹᱨ ᱨᱟᱥᱴᱚᱠᱩᱴ ᱨᱟᱡᱽ ᱵᱚᱝᱥᱚ ᱟᱜ ᱙᱓᱗ ᱥᱮᱨᱢᱟ ᱨᱮᱭᱟᱜ ᱯᱤᱛᱟᱹᱞ ᱯᱤᱱᱰ ᱨᱮ ᱧᱟᱢᱚᱜ ᱠᱟᱱᱟ, ᱚᱠᱟ ᱫᱚ ᱱᱚᱣᱟ ᱱᱟᱝᱜᱽᱨᱟᱦᱟ ᱯᱩᱱᱭᱟ ᱣᱤᱥᱭᱟ ᱢᱮᱱ ᱛᱮ ᱧᱩᱢ ᱥᱚᱫᱚᱨ ᱟᱠᱟᱱ, ᱱᱚᱣᱟ ᱨᱮᱭᱟᱜ ᱢᱮᱱᱮᱛ ᱫᱚ ᱦᱩᱭᱩᱜ ᱠᱟᱱᱟ: ᱯᱩᱨᱩᱪᱷᱩᱱ ᱥᱟᱛᱷᱟᱢ᱾ ᱜᱮ-ᱯᱮ ᱥᱟᱭ ᱥᱮᱨᱢᱟ ᱠᱷᱚᱱ ᱫᱚ ᱯᱩᱱᱟᱣᱟᱲᱤ ᱢᱮᱱ ᱛᱮ ᱧᱩᱢᱩᱜᱚᱜ ᱮᱦᱚᱵ ᱮᱱᱟ᱾

ᱦᱚᱲ ᱞᱮᱠᱷᱟ
ᱱᱚᱣᱟ ᱱᱟᱝᱜᱽᱨᱟᱦᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱫᱚ ᱦᱩᱭᱩᱜ ᱠᱟᱱᱟ ᱞᱮᱠᱷᱟ ᱜᱩᱴ: ᱓,᱑᱒᱔,᱔᱕᱘ ᱡᱚᱱᱟ, ᱩᱱᱠᱩ ᱢᱩᱫᱽ ᱨᱮ᱾

ᱱᱩᱯᱮ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱭᱟᱜ ᱢᱟᱨᱟᱝ ᱵᱮᱨᱮᱨᱛᱤᱭᱟᱹ ᱱᱟᱝᱜᱽᱨᱟᱦᱟ ᱠᱟᱱ ᱛᱮ ᱥᱤᱧᱚᱛ ᱨᱮᱭᱟᱜ ᱮᱴᱟᱜ ᱮᱴᱟᱜ ᱡᱟᱭᱜᱟ ᱱᱚᱸᱰᱮ ᱵᱮᱨᱮᱞᱚᱜ ᱞᱟᱹᱜᱤᱫ ᱠᱚ ᱦᱤᱡᱩᱜᱼᱟ ᱾ ᱒᱐᱐᱑ ᱥᱮᱨᱢᱟ ᱨᱮ ᱯᱩᱱᱮ ᱵᱮᱨᱮᱞᱚᱜ ᱦᱚᱲ ᱠᱚᱣᱟᱜ ᱞᱮᱠᱷᱟ ᱛᱟᱦᱮ ᱠᱟᱱᱟ ᱔᱓,᱙᱐᱐ ᱡᱚᱱᱟ, ᱢᱮᱱ ᱠᱷᱟᱱ ᱒᱐᱐᱕ ᱥᱮᱨᱢᱟ ᱨᱮ ᱫᱚ ᱶᱟᱹᱰᱮᱱ ᱛᱮ ᱞᱮᱠᱷᱟ ᱥᱟᱝᱜᱮᱭᱮᱱᱟ ᱘᱘,᱒᱐᱐ ᱡᱚᱱᱟ ᱾ ᱑᱙᱙᱑ ᱥᱮᱨᱢᱟ ᱠᱷᱚᱱ ᱒᱐᱐᱑ ᱥᱮᱨᱢᱟ ᱦᱟᱹᱵᱤᱡ ᱛᱮ ᱟᱹᱰᱤ ᱞᱟᱜᱮ ᱜᱮ ᱦᱚᱲ ᱞᱮᱠᱷᱟ ᱵᱟᱹᱰ ᱮᱱᱟ, ᱚᱱᱟ ᱠᱚ ᱢᱩᱫᱽ ᱨᱮ ᱓᱘ ᱜᱚᱴᱟᱝ ᱟᱹᱛᱩ ᱠᱚ ᱫᱚ ᱱᱟᱝᱜᱽᱨᱟᱦᱟ ᱨᱮ ᱯᱷᱮᱨᱟᱣ ᱮᱱᱟ ᱾ ᱱᱤᱭᱟᱹ ᱯᱚᱱᱚᱛ ᱠᱷᱚᱱ ᱵᱟᱹᱲᱛᱤ ᱦᱚᱲ ᱠᱚ ᱦᱮᱡ ᱵᱟᱥᱟᱜᱼᱟ, ᱚᱱᱟ ᱠᱚ ᱫᱚ ᱦᱩᱭᱩᱜ ᱠᱟᱱᱟ: ᱠᱚᱨᱱᱟᱴᱚᱠ, ᱩᱛᱛᱚᱨ ᱯᱨᱚᱫᱮᱥ, ᱟᱱᱫᱷᱨᱚ ᱯᱨᱚᱫᱮᱥ, ᱜᱩᱡᱽᱨᱟᱛ ᱟᱨ ᱨᱟᱡᱚᱥᱛᱷᱟᱱ ᱾ ᱟᱹᱰᱤ ᱵᱟᱹᱲᱛᱤ ᱥᱤᱱᱫᱷᱤ ᱠᱚ ᱩᱯᱨᱤᱭᱟ ᱥᱮ ᱨᱤᱯᱷᱩᱡᱤ ᱢᱮᱱ ᱛᱮ ᱢᱮᱱᱟᱜ ᱠᱚᱣᱟ ᱚᱠᱚᱭ ᱫᱚ ᱑᱙᱔᱗ ᱛᱟᱭᱚᱢ ᱫᱤᱥᱚᱢ ᱦᱟᱯᱟᱴᱤᱧ ᱠᱟᱛᱮ ᱠᱚ ᱦᱮᱡ ᱰᱮᱨᱟ ᱟᱠᱟᱱ ᱾ ᱟᱥᱚᱠᱟᱭ ᱛᱮ ᱩᱱᱠᱩ ᱫᱚ ᱯᱤᱢᱯᱨᱤ ᱴᱚᱴᱷᱟ ᱨᱮ ᱠᱚ ᱜᱤᱨᱟᱹᱵᱟᱥ ᱮᱱᱟ, ᱚᱱᱟ ᱱᱤᱛ ᱩᱱᱠᱩ ᱣᱟᱜ ᱟᱣᱛᱟᱱ ᱜᱟᱲ ᱞᱮᱠᱟ ᱦᱩᱭ ᱟᱠᱟᱱ ᱛᱟᱠᱚᱣᱟ ᱾ ᱮᱱ ᱨᱮ ᱦᱚᱸ ᱱᱟᱝᱜᱽᱨᱟᱦᱟ ᱨᱮᱭᱟᱜ ᱮᱴᱟᱜ ᱴᱚᱴᱷᱟ ᱠᱚ ᱨᱮ ᱦᱚᱸ ᱠᱚ ᱜᱤᱨᱟᱹᱵᱟᱥ ᱟᱠᱟᱱ ᱜᱮᱭᱟ ᱾

ᱥᱟᱹᱠᱷᱭᱟᱹᱛ

 ᱵᱟᱦᱨᱮ ᱡᱚᱱᱚᱲ 
  for Pune City and District




ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱢᱟᱦᱟᱱᱚᱜᱚᱨ
ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱥᱢᱟᱨᱴ ᱥᱚᱦᱚᱨ ᱠᱚ
ᱛᱷᱚᱠ:ᱯᱩᱱᱮ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ
ᱛᱷᱚᱠ:ᱯᱟᱪᱮ ᱢᱚᱦᱟᱨᱟᱥᱴᱨᱚ
ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱱᱚᱜᱚᱨ ᱠᱚ
ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱢᱟᱲᱟᱝ ᱨᱟᱡᱽᱜᱟᱲ ᱥᱚᱦᱚᱨ ᱠᱚ
ᱛᱷᱚᱠ:ᱢᱚᱦᱟᱨᱟᱥᱴᱨᱚ ᱨᱮᱱᱟᱜ ᱥᱚᱦᱚᱨ ᱠᱚ
ᱛᱷᱚᱠ:ᱢᱚᱦᱟᱨᱟᱥᱴᱨᱚ